CELEX: 22017D1287
Language: hu
Date: 2016-02-05 00:00:00
Title: Az EGT Vegyes Bizottság 4/2016 határozata (2016. február 5.) az Európai Gazdasági Térségről szóló megállapodás I. mellékletének (Állat- és növény-egészségügyi kérdések) módosításáról [2017/1287]

20.7.2017   
               
               
                  HU
               
               
                  Az Európai Unió Hivatalos Lapja
               
               
                  L 189/7
               
            AZ EGT VEGYES BIZOTTSÁG 4/2016 HATÁROZATA
      (2016. február 5.)
      az Európai Gazdasági Térségről szóló megállapodás I. mellékletének (Állat- és növény-egészségügyi kérdések) módosításáról [2017/1287]
      AZ EGT VEGYES BIZOTTSÁG,
      tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
      mivel:
      
                  (1)
               
               
                  Az egyes bolgár tejfeldolgozó létesítményekben feldolgozott, nem megfelelő nyers tej vonatkozásában a 853/2004/EK európai parlamenti és tanácsi rendeletben megállapított átmeneti intézkedésekről szóló 2009/861/EK határozat I. és II. mellékletének módosításáról szóló, 2015. február 11-i (EU) 2015/225 bizottsági végrehajtási határozatot (1) bele kell foglalni az EGT-megállapodásba.
               
            
                  (2)
               
               
                  A húsban előforduló Trichinella hatósági vizsgálatára vonatkozó különös szabályok megállapításáról szóló, 2015. augusztus 10-i (EU) 2015/1375 bizottsági végrehajtási rendeletet (2) bele kell foglalni az EGT-megállapodásba.
               
            
                  (3)
               
               
                  Az állati tetemeken található felületi mikrobiológiai szennyeződések újrahasznosított forró vízzel történő eltávolításáról szóló, 2015. augusztus 27-i (EU) 2015/1474 bizottsági rendeletet (3) bele kell foglalni az EGT-megállapodásba.
               
            
                  (4)
               
               
                  Az (EU) 2015/1375 végrehajtási rendelet hatályon kívül helyezi az EGT-megállapodásba foglalt 2075/2005/EK bizottsági rendeletet (4), amelyet következésképpen el kell hagyni az EGT-megállapodásból.
               
            
                  (5)
               
               
                  Ez a határozat állat-egészségügyi kérdéseket érintő jogszabályokra vonatkozik. Az EGT-megállapodás I. mellékletének a szektorális kiigazításokról szóló részében meghatározottak szerint az állat-egészségügyi kérdéseket érintő jogszabályok mindaddig nem alkalmazandók Liechtensteinre, amíg az Európai Közösség és a Svájci Államszövetség között létrejött, a mezőgazdasági termékek kereskedelméről szóló megállapodás kiterjed Liechtensteinre. Ez a határozat ezért nem alkalmazandó Liechtensteinre.
               
            
                  (6)
               
               
                  Az EGT-megállapodás I. mellékletét ezért ennek megfelelően módosítani kell,
               
            ELFOGADTA EZT A HATÁROZATOT:
      1. cikk
      Az EGT-megállapodás I. mellékletének I. fejezete a következőképpen módosul:
      
                  1.
               
               
                  A 6.1. részben a 17. pont (853/2004/EK európai parlamenti és tanácsi rendelet) francia bekezdésében (2009/861/EK bizottsági határozat) az átmeneti szabályozás a következő francia albekezdéssel egészül ki:
                  
                              „—
                           
                           
                              
                                 32015 D 0225: a Bizottság 2015. február 11-i (EU) 2015/225 végrehajtási határozata (HL L 37., 2015.2.13., 15. o.).”
                           
                        
            
                  2.
               
               
                  A 6.1. rész a 20. pont (1079/2013/EU bizottsági rendelet) után a következő ponttal egészül ki:
                  
                              „21.
                           
                           
                              
                                 32015 R 1474: a Bizottság 2015. augusztus 27-i (EU) 2015/1474 rendelete az állati tetemeken található felületi mikrobiológiai szennyeződések újrahasznosított forró vízzel történő eltávolításáról (HL L 225., 2015.8.28., 7. o.).”
                           
                        
            
                  3.
               
               
                  A 6.2. részben az 54. pont (2075/2005/EK bizottsági rendelet) szövege helyébe a következő szöveg lép:
                  „32015 R 1375: a Bizottság 2015. augusztus 10-i (EU) 2015/1375 végrehajtási rendelete a húsban előforduló Trichinella hatósági vizsgálatára vonatkozó különös szabályok megállapításáról (HL L 212., 2015.8.11., 7. o.).”
               
            2. cikk
      Az (EU) 2015/225 végrehajtási határozatnak, az (EU) 2015/1375 végrehajtási rendeletnek és az (EU) 2015/1474 rendeletnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
      3. cikk
      Ez a határozat 2016. február 6-án lép hatályba, feltéve, hogy az EGT-megállapodás 103. cikkének (1) bekezdésében előírt összes bejelentést megtették (*1).
      4. cikk
      Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
      
         Kelt Brüsszelben, 2016. február 5-én.
         
            
               az EGT Vegyes Bizottság részéről
            
            
               az elnök
            
            Claude MAERTEN
         
      
      
         (1)  HL L 37., 2015.2.13., 15. o.
      
      
         (2)  HL L 212., 2015.8.11., 7. o.
      
      
         (3)  HL L 225., 2015.8.28., 7. o.
      
      
         (4)  HL L 338., 2005.12.22., 60. o.
      
      
         (*1)  Alkotmányos követelmények fennállását nem jelezték.